Basarab Panduru, vorbe dure la adresa lui Octavian Popescu. Ce l-a indignat
Basarab Panduru a criticat dur jucătura lui Octavian Popescu, extrema celor de la FCSB, pentru modul în care a gestionat o fază crucială în meciul împotriva Universității Craiova din etapa a 8-a a play-off-ului Superligii României.
Octavian Popescu a fost pus sub lupă pentru ratarea unei ocazii importante în minutul 55, când, în loc să paseze simplu către David Miculescu, care era liber cu poarta goală, a încercat o execuție pretențioasă care nu a avut succes. Basarab Panduru, fost mare internațional, a subliniat că în astfel de momente trebuie jucat pentru echipă fiindcă aceasta este esența fotbalului.
"Nu e de intrat mingea sau de neintrat. Tocmai asta e discuţia! Trebuie să joci fotbalul cum trebuie să-l joci pentru că data viitoare o să fie Miculescu în situaţia asta, tu liber şi nu-ţi dă pasă.
În loc aibă echipa două goluri, nu are niciunul şi pierde cu 2-0 poate şi din cauza ta, că n-ai egalat. Trebuie să joci faza cum trebuie!", a declarat Basarab Panduru, conform Orange Sport.
Universitatea Craiova - FCSB 2-0
Cu toate că FCSB este deja campioană matematic, fostul internațional a accentuat importanța jucării fiecărei faze cu responsabilitate.
Gazdele au deschis scorul rapid, prin Raul Silva în minutul patru. Brazilianul a recuperat o mingea respinsă din bara transversală și a finalizat printre picioarele lui Târnovanu.
Meciul a urmat să fie jucat pe contre, până în minutul 70, când Universitatea Craiova și-a dublat avantajul. Andrei Ivan, vârful oltenilor, a primit o pasă precisă de la Ștefan Vlădoiu, în careu, iar atacantul a schimbat scorul de pe tabelă.
FCSB a avut ocazia să revină în meci în minutul 78, când le-a fost omologată o lovitură de pedeapsă. Căpitanul Darius Olaru a ratat și a lovit bara tranversală.
Cum arată play-off-ul Superligii României după etapa a opta
FCSB se află pe prima poziție, cu 49 de puncte. Bătălia pentru locul doi este încă în desfășurare, cu Universitatea Craiova și CFR la egalitate de puncte(40).
Urmăriți SPORT.RO și pe Google News